ddrg/super_eurlex huggingface dataset:
SL Uradni list Evropske unije C 313/42

Tožba, vložena 29. septembra 2008 – SAZAS proti Komisiji Evropskih skupnosti

(Zadeva T-420/08)

(2008/C 313/77)

Jezik postopka: angleščina

Stranki

Tožeča stranka: Združenje skladateljev, avtorjev in založnikov za zaščito avtorskih pravic Slovenije (Sazas) (Trzin, Slovenija) (zastopnik: M. Favart, odvetnik)

Tožena stranka: Komisija Evropskih skupnosti

Predloga tožeče stranke

— Člen 3 Odločbe Komisije z dne 16. julija 2008 v zvezi s postopkom na podlagi člena 81 ES in člena 53 EGP (zadeva COMP/C2/38.698 – CISAC) naj se razglasi za ničnega;

— Komisiji Evropskih skupnosti naj se naloži plačilo stroškov.

Tožbeni razlogi in bistvene trditve

S to tožbo tožeča stranka na podlagi člena 230 ES predlaga, naj se člen 3 Odločbe Komisije C(2008) 3435 konč. z dne 16. julija 2008 v zvezi s postopkom na podlagi člena 81 ES in člena 53 EGP (zadeva COMP/C2/38.698 – CISAC), v katerem je določeno, da je 24 članov CISAC (1) v EGP, vključno s tožečo stranko, usklajeno ravnalo „s tem, da so uskladili ozemeljske razmejitve v sporazumih o vzajemnem zastopanju tako, da je bilo dovoljenje omejeno na domače ozemlje vsake kolektivne organizacije.“

Glavni predlogi in trditve so podobni ali enaki kot v zadevi T-413/08.

(1) Mednarodna konfederacija avtorskih društev(„CISAC“).
SL Uradni list Evropske unije C 301/56

Tožba, vložena 29. septembra 2008 – SOZA proti Komisiji

(Zadeva T-413/08)

(2008/C 301/93)

Jezik postopka: angleščina

Stranki

Tožeča stranka: Slovenský ochranný Zväz Autorský pre práva k hudobným dielam (SOZA) (Bratislava, Slovaška republika ) (zastopnik: M. Favart, odvetnik)

Tožena stranka: Komisija Evropskih skupnosti

Predloga tožeče stranke

— Za ničnega naj se razglasi člen 3 Odločbe Komisije z dne 16. julija 2008 v zvezi s postopkom v skladu s členoma 81 ES in 53 EGP (zadeva COMP/C2/38.698 – CISAC) in

— Komisiji naj se naloži plačilo stroškov.

Tožbeni razlogi in bistvene trditve

S to tožbo tožeča stranka predlaga, naj se delno razglasi za nično Odločba Komisije z dne 16. julija 2008 v zvezi s postopkom v skladu s členoma 81 ES in 53 EGP (zadeva COMP/C2/38.698 – CISAC) in zlasti njen člen 3, v katerem je določeno, da so člani CISAC (1) v EGP usklajeno ravnali in kršili člena 81 ES ter 53 EGP, s tem da so uskladili ozemeljske razmejitve v pooblastilih za vzajemno predstavništvo, tako da so bile licence omejene na nacionalno ozemlje vsake od družb za upravljanje avtorskih pravic.

V utemeljitev svojih predlogov tožeča stranka navaja:

(i) da vključitev ozemeljskih razmejitev v sporazume vzajemnega predstavništva ni posledica usklajenega ravnanja in

(ii) podredno, da naj tudi v primeru usklajenega ravnanja v zvezi z ozemeljskimi razmejitvami konkurenca ne bi bila omejena v smislu člena 81 ES.

V okviru prvega tožbenega razloga tožeča stranka navaja, da je Komisija storila napako v presoji in kršila člena 81 ES ter 253 ES, s tem da je menila, da je vzporednost ozemeljskihraz, vključenih v sporazume vzajemnega predstavništva, ki so jih sklenili tožeča stranka in drugi člani CISAC v EGP, posledica usklajenega ravnanja, ne da bi v odločbi navedla dokaze za takšno usklajeno ravnanje.

V okviru drugega tožbenega razloga tožeča stranka trdi, da domnevno usklajeno ravnanje v zvezi z ozemeljskimi razmejitvami ni nezakonito, ker se nanaša na obliko konkurence, ki je ni treba varovati. Poleg tega tožeča stranka trdi, da tudi če bi se štelo, da domnevno ravnanje omejuje konkurenco, se z njim ne krši člen 81(1) ES, ker je to ravnanje nujno potrebno in sorazmerno za doseganje legitimnega cilja.

(1) Mednarodna konfederacija avtorskih društev.
—

Kršitev načela zaupanja v pravo in venire contra factum proprium, kolikor je Komisija odobrila projekte kakor so bili predstavljeni in kolikor sta tako prva vloga iz leta 1996 kot tudi naslednja iz leta 1997 vsebovali razlago vseh in vsakega posameznega projekta v vsaki fazi in izrecno navedbo o nepotrebnosti objave obvestila za oddajo naročila v Uradnem listu Evropske Unije.
—

Razveljavi naj se člen 1 Uredbe Komisije (ES) št. 530/2008 z dne 12. junija 2008 o sprejemu nujnih ukrepov glede ribolova na navadnega tuna z zapornimi plavaricami v Atlantskem oceanu vzhodno od zemljepisne dolžine 45 ° Z in v Sredozemskem morju, ki je bila objavljena v UL L 155 dne 13. junija 2008, v delu, v katerem po 16. juniju prepoveduje plovilom, ki plujejo pod zastavo Italije ribolov navadnega tuna v Atlantskem oceanu vzhodno od zemljepisne dolžine 45 ° Z in v Sredozemskem morju in v delu, v katerem zadevnim ladjam prepoveduje obdržati na krovu, dajati v mrežaste kletke za pitanje ali gojenje, pretovarjati, prenašati ali iztovarjati navedeni stalež navadnega tuna.
SL Uradni list Evropske unije C 272/27

Tožba, vložena 2. julija 2008 – Global Digital Disc proti Komisiji

(Zadeva T-259/08)

(2008/C 272/53)

Jezik postopka: nemščina

Stranki

Tožeča stranka: Global Digital Disc GmbH & Co. KG (Ottendorf-Okrilla, Nemčija) (zastopnik: D. Ehle, odvetnik)

Tožena stranka: Komisija Evropskih skupnosti

Predlogi tožeče stranke

— Toženi stranki naj se naloži, naj tožeči stranki plača odškodnino v višini 8 025 495,25 eura skupaj z obrestmi v višini 8 % od 1. januarja 2008;

— ugotovi naj se, da je tožena stranka dolžna tožeči stranki povrniti tudi škodo, ki je nastala po 1. januarju 2008 in še vedno nastaja, skupaj z obrestmi;

— toženi stranki naj se naloži plačilo stroškov.

Tožbeni razlogi in bistvene trditve

Tožeča stranka zahteva povrnitev škode, ki jo je utrpela, ker Komisija ni uvedla začasnih in dokončnih protidampinških dajatev na uvoz zapisljivih zgoščenk („CD-R“) s poreklom iz Ljudske republike Kitajske, Hongkonga in Malezije in ker je s Sklepom z dne 3. novembra 2006 (1) ustavila protidampinški postopek v zvezi s tem uvozom.

Tožeča stranka je podjetje s sedežem v Nemčiji, ki izdeluje CD-R-je in DVD-R-je.

Tožeča stranka v utemeljitev svoje tožbe zatrjuje, da je tožena stranka z upravnim in zakonodajnim ravnanjem med, pred in po zaključku protidampinškega postopka v zvezi z uvozom CD-R-jev s poreklom iz Ljudske republike Kitajske, Hongkonga in Malezije večkrat in dovolj resno kršila standarde, ki načeloma veljajo v protidampinškem pravu in naj bi tožeči stranki podeljevali pravice. Tožeča stranka poleg tega trdi, da naj bi Komisija s temi dovolj resnimi kršitvami prava povzročila tožeči stranki veliko škodo. Nazadnje pa zatrjuje, da obstaja med resnimi kršitvami prava in škodo, ki je že in bo še nastala, neposredna vzročna zveza.

(1) Sklep Komisije z dne 3. novembra 2006 o zaključku protidampinškega postopka glede uvoza kompaktnih diskov za snemanje (CD+/-R) s poreklom iz Ljudske republike Kitajske, Hongkonga in Malezije (UL L 305, str. 15).
—

Za neobstoječo ali vsaj nično naj se razglasi Odločba Komisije C(2006)7093/6 z dne 19. decembra 2006 o izterjavi terjatve št. 3240206544, za katero solidarno odgovarjajo člani Evropskega gospodarskega interesnega združenja (EGIZ) Euroterroirs, v okviru projekta št. 93.EU.06.002, ki se nanaša na študijo popisa evropske dediščine značilnih in regionalnih kmetijskih in prehranskih izdelkov (lokalni in regionalni izdelki), in sicer v delu, v katerem je določeno, da Hoofdproductschap Akkerbouw solidarno odgovarja za celoten znesek navedene terjatve;
SL Uradni list Evropske unije C 223/46

Tožba, vložena 12. junija 2008 – Iranian Tobacco proti UUNT – AD Bulgartabac (Bahman)

(Zadeva T-223/08)

(2008/C 223/81)

Jezik, v katerem je bila tožba vložena: nemščina

Stranke

Tožeča stranka: Iranian Tobacco Company (Teheran, Iran) (zastopnica: M. Beckensträter, odvetnica)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: AD Bulgartabac Holding (Sofija, Bolgarija)

Predlogi tožeče stranke

— Naj se razveljavi odločba prvega odbora za pritožbe z dne 10. aprila 2008 v zadevi R 709/2007-1, ki je bila izdana 15. aprila 2008;

— toženi stranki naj se naloži plačilo vračljivih stroškov, vključno s stroški postopka in stroški druge stranke v postopku,

— naj se podredno, ob razveljavitvi odločb z dne 10. aprila 2008 in z dne 7. marca 2007 – 1415C – ugotovi, da je bil zahtevek tožene stranke z dne 8. novembra 2005 nedopusten.

Tožbeni razlogi in bistvene trditve

Znamka Skupnosti, ki je predmet zahteve za ugotovitev ničnosti: Figurativna znamka „Bahman“ za proizvode iz razreda 34 (Znamka Skupnosti št. 427 336).

Imetnik znamke Skupnosti: Tožeča stranka.

Stranka, ki zahteva ugotovitev ničnosti znamke Skupnosti: AD Bulgartabac Holding.

Odločba oddelka za izbris: Ugotovitev ničnosti zadevne znamke Skupnosti.

Odločba odbora za pritožbe: Zavrnitev pritožbe tožeče stranke.

Navajani tožbeni razlogi: Neupoštevanje prava Skupnosti, Uredbe (ES) št. 40/94 (1) in drugih načel procesnega prava, in sicer neupoštevanje ex officio pogojev za dopustnost zahtevka AD Bulgartabac Holding.

(1) Uredba Sveta (ES) št. 40/94 z dne 20. decembra 1993 o znamki Skupnosti (UL L 11, 14.1.1994, str. 1).
SL Uradni list Evropske unije C 209/63

Tožba, vložena 24. junija 2008 – Coin proti UUNT – Dynamiki Zoi (FITCOIN)

(Zadeva T-249/08)

(2008/C 209/112)

Jezik, v katerem je bila tožba vložena: angleščina

Stranke

Tožeča stranka: Coin SpA (Mestre, Benetke, Italija) (zastopnika: P. Perani in P. Pozzi, odvetnika)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Dynamiki Zoi Anonymi Etairia (Peristeri, Grčija)

Predlogi tožeče stranke

— Spremeni naj se odločba prvega odbora za pritožbe Urada za usklajevanje na notranjem trgu (znamke in modeli) z dne 15. aprila 2008 v zadevi R 1429/2007 1.

— Zavrne naj se znamka Skupnosti št. 3 725 298 „FITCOIN“.

— Drugima strankama naj se naloži plačilo stroškov, vključno s stroški postopka z ugovorom pred UUN in pritožbenega postopka.

Tožbeni razlogi in bistvene trditve

Prijavitelj znamke Skupnosti: Druga stranka pred odborom za pritožbe.

Zadevna znamka Skupnosti: Besedna znamka „FITCOIN“ za proizvode in storitve iz razredov 16, 25, 28, 35, 36 in 41 – prijava št. 3 725 298.

Imetnik znamke ali znaka, navajanega v postopku z ugovorom: Tožeča stranka.

Znamka ali znak, navajan v postopku z ugovorom: Italijanska znamka „coin“, prijava št. 160 126 za proizvode iz razreda 25; italijanska znamka „coin“, prijava št. 253 233 za proizvode in storitve iz razredov 16, 25, 28, 35, 36 in 41; italijanska znamka „coin“, prijava št. 240 305 za proizvode in storitve iz razredov 16, 25, 28, 35, 36 in 41; italijanska znamka „coin“, prijava št. 169 548 za proizvode in storitve iz razredov 16, 25, 28, 35, 36 in 41, razširjena na Beneluks, Francijo, Madžarsko, Avstrijo in Portugalsko; italijanska znamka „coin“, prijava št. 240 286 za proizvode in storitve iz razredov 25, razširjena na Beneluks, Francijo, Madžarsko in Avstrijo; znamka skupnosti „coin“, prijava št. 109 827 za proizvode in storitve iz razredov 6, 25, 28, 35; mednarodna znamka „coin“, prijava št. R 381 015 za proizvode in storitve iz razredov 16, 25, 28, 35, 36 in 41, razširjena na Beneluks, Nemčijo, Španijo, Francijo, Madžarsko, Avstrijo, Portugalsko in Slovenijo.

Odločba oddelka za ugovore: Zavrnitev ugovora v celoti.

Odločba odbora za pritožbe: Zavrnitev pritožbe.

Navajani tožbeni razlogi: Kršitev člena 8 Uredbe Sveta št. 40/94, ker so si zadevne znamke vidno in zvočno podobne in ker so zadevni proizvodi in storitve, na katere se znamka nanaša, identični; kršitev člena 8 Uredbe Sveta št. 40/94, ker bi uporaba prijavljenih znamk verjetno povzročila zmedo.
SL Uradni list Evropske unije C 209/64

Tožba, vložena 26. junija 2008 – Tipik proti Komisiji

(Zadeva T-252/08)

(2008/C 209/114)

Jezik postopka: francoščina

Stranki

Tožeča stranka: Tipik Communication Agency SA (Bruselj, Belgija) (zastopniki: E. Gillet, L. Levi in C. Dubois, odvetniki)

Tožena stranka: Komisija Evropskih skupnosti

Predlogi tožeče stranke

— Za nično naj se razglasi odločba Komisije z neznanim datumom, s katero je bilo odločeno, da se zavrne ponudbo, ki jo je vložila tožeča stranka v okviru postopka oddaje javnega naročila v zvezi s storitvami, ki se nanašajo med drugim na spletno mesto EUROPA (PO/2007 31/C2);

— za nično naj se razglasi odločba Komisije z neznanim datumom, s katero je bilo odločeno, da se navedeno javno naročilo odda konzorciju, ki ga vodi družba European Service Network;

— toženi stranki naj se naloži plačilo odškodnine za škodo, ki je nastala tožeči stranki zaradi sprejetja teh nepravilnih odločb, in sicer v višini 5 063 773,29 eura skupaj z zamudnimi obrestmi, ki tečejo od sodbe, ki jo bo izreklo Sodišče prve stopnje, do popolnega plačila. Obrestna mera zamudnih obresti, ki se uporabi, se izračuna na podlagi obrestne mere, ki jo je Evropska centralna banka določila za operacije glavnega refinanciranja v zadevnem obdobju, povišane za tri odstotne točke;

— toženi stranki naj se naloži plačilo vseh stroškov.

Tožbeni razlogi in bistvene trditve

Tožeča stranka izpodbija odločbo Komisije, s katero je bila zavrnjena njena ponudba, vložena v okviru razpisa za oddajo naročila, naslovljenega „Komuniciranje preko EUROPA – uradnega spletnega mesta EU in drugih spletnih ter tiskanih informacijskih in komunikacijskih izdelkov, s katerimi upravlja Generalni direktorat Evropske komisije za komuniciranje – uredniška, grafična in tehnična ter prevajalska pomoč pri oblikovanju, izdelavi in vzdrževanju“ (UL 2007, S 193-23422), in odločbo, s katero je bilo naročilo oddano konzorciju, ki ga vodi družba European Service Network. Tožeča stranka zahteva poleg tega odškodnino za škodo, ki naj bi nastala zaradi napak Komisije.

V utemeljitev svoje tožbe tožeča stranka primarno uveljavlja, da bi Komisija morala iz postopka oddaje naročila izključiti konzorcij, ki ga vodi družba European Service Network, ker je bilo za enega od članov tega konzorcija ugotovljeno, da v precejšnji meri ni izpolnil svojih pogodbenih obveznosti v okviru naročila, ki se je nanašal na storitve za Urad za uradne publikacije Evropskih Skupnosti, ki so bile podobne tistim, ki so predmet obravnavanega naročila.

Tožeča stranka podredno uveljavlja, da je Komisija storila očitno napako pri presoji ponudbe, ki jo je vložil konzorcij, ki ga vodi družba European Service Network, s tem da mu je dodelila isto oceno kot tožeči stranki v okviru merila kakovosti, čeprav ni imela nobenega zagotovila glede zmožnosti navedenega konzorcija, da nudi tehnične rešitve, ki bodo glede tega ustrezale.

Tožeča stranka poudarja, da se odgovornost Komisije lahko utemelji na teh nepravilnostih, ker je Komisija storila napako in grobo ter očitno ni upoštevala omejitev, določenih glede njene diskrecijske pravice.
SL Uradni list Evropske unije C 197/33

Tožba, vložena 13. junija 2008 – Impala proti Komisiji

(Zadeva T-229/08)

(2008/C 197/58)

Jezik postopka: angleščina

Stranki

Tožeča stranka: Independent Music Publishers and Labels Association (Impala, mednarodno združenje) (Bruselj, Belgija) (zastopniki: S. Crosby, J. Golding, Solicitors, in I. Wekstein, odvetnik)

Tožena stranka: Komisija Evropskih skupnosti

Predlogi tožeče stranke

— Odločba Komisije z dne 3. oktobra 2007 v zadevi COMP/M.3333 — Sony/BMG, s katero je bila koncentracija razglašena za združljivo s skupnim trgom in delovanjem Sporazuma EGP, naj se na podlagi Uredbe Sveta (EGS), št. 4064/89 člena 8(2) razglasi za nično (1);

— Komisiji naj se naloži plačilo stroškov.

Tožbeni razlogi in bistvene trditve

Komisija je z Odločbo C(2004)2815 z dne 19. julija 2004 razglasila, da je s skupnim trgom združljiva koncentracija s katero sta družbi Bertelsmann AG in Sony Corporation of America pridobili skupni nadzor nad skupnim podjetjem Sony BMG, ki združuje njuni dejavnosti na področju glasbenih posnetkov (zadeva št. COMP/M.3333 — Sony/BMG). Sodišče prve stopnje je s sodbo z dne 13. julija 2006 za nično razglasilo odločbo Komisije (2). Po razglasitvi te ničnosti je bila o zadevi ponovno obveščena Komisija, ki je znova ocenila koncentracijo glede na trenutne razmere na trgu in s sporno odločbo C(2007)4507 z dne 3. oktobra 2007 dovolila združitev kot združljivo s skupnim trgom in delovanjem Sporazuma EGP.

Tožeča stranka, ki je mednarodno združenje in ki zastopa neodvisna glasbena podjetja – konkurente združenih strank – predlaga naj se ta odločba razglasi za nično. Tožeča stranka meni, da je Komisija z dovolitvijo združitve storila očitno napako pri presoji in/ali napačno uporabila pravo o prevladujočem položaju in/ali kršila člen 253 ES s tem, da:

— ni uporabila pravilnega testa in ni ustrezno ocenila obstoja, krepitve ali ustanovitve kolektivnega prevladujočega položaja na trgu fizičnih glasbenih posnetkov in trgu glasbenih posnetkov v fizičnih formatih;

— ni izvedla analize možnosti o tem, ali bi koncentracija lahko okrepila ali povzročila kolektivni prevladujoči položaj na trgu fizičnih glasbenih posnetkov in/ali trgu glasbenih posnetkov v fizičnih formatih in ni podala razlogov ali zadostnih razlogov za neizvedbo analize možnosti;

— ni izvedla primerne analize v zvezi z možnimi učinki združitve na izbiro potrošnikov in kulturno raznolikost ali analize možnosti v zvezi s tem; in

— nazadnje, ni ugotovila, da je združitev okrepila ali ustanovila kolektivno prevladujoči položaj na trgu fizičnih glasbenih posnetkov in trgu glasbenih posnetkov v fizičnih formatih.

(1) Uredba Sveta (EGS) št. 4064/89 z dne 21. decembra 1989 o nadzoru koncentracij podjetij (UL 1989 L 395, str. 1, popravek UL 1990 L 257, str. 13).

(2) Sodba z dne 13. julija 2006 v zadevi Impala proti Komisiji, T-464/04, ZOdl., str. II-2289, sodba v pritožbenem postopku, zadeva C-413/06P, Bertelsmann and Sony Corporation of America proti Impala.
SL Uradni list Evropske unije C 171/39

Pritožba, ki jo je 24. aprila 2008 vložila R zoper sklep Sodišča za uslužbence z dne 19. februarja 2008 v zadevi R proti Komisiji, F-49/07

(Zadeva T-156/08 P)

(2008/C 171/75)

Jezik postopka: francoščina

Stranki

Pritožnica: R (Bruxelles, Belgija) (zastopnik: Y. Minatchy, odvetnik)

Druga stranka v postopku: Komisija Evropskih skupnosti

Predlogi pritožnice:

— Sklep Sodišča za uslužbence Evropske unije z dne 19. februarja 2008 v zadevi F-49/07 naj se razveljavi;

— ugodi naj se predlogu za razglasitev ničnosti in odškodninskemu zahtevku, ki ju je vložila pritožnica v postopku na prvi stopnji;

— toženi stranki naj se naloži plačilo vseh stroškov.

Pritožbeni razlogi in bistvene trditve

Pritožnica s pritožbo predlaga razveljavitev sklepa Sodišča za uslužbence, s katerim je bila kot nedopustna zavržena tožba, s katero je predlagala, na eni strani, razglasitev ničnosti vse poskusne dobe in vseh aktov, sprejetih v tem okviru, vključno s poročilom o koncu poskusne dobe in, na drugi strani, plačilo odškodnine za škodo, ki jo je domnevno utrpela.

Pritožnica se za utemeljitev pritožbe sklicuje na kršitev njene pravice do obrambe, ker naj Sodišče za uslužbence ne bi upoštevalo nekaterih dokazov in nekaterih dokumentov, ki jih je predložila pritožnica, ter na napačno razlago Poslovnika Sodišča ta uslužbence in Kadrovskih predpisov za uradnike Evropskih skupnosti. Pritožnica se sklicuje tudi na očitne napake pri presoji dejstev.
SL Uradni list Evropske unije C 183/28

Tožba, vložena 3. junija 2008 – Ziegler proti Komisiji

(Zadeva T-199/08)

(2008/C 183/53)

Jezik postopka: francoščina

Stranki

Tožeča stranka: Ziegler SA (zastopnik: J.-L. Lodomez, odvetnik)

Tožena stranka: Komisija Evropskih skupnosti

Predlogi tožeče stranke

— Odločba Evropske komisije z dne 11. marca 2008 v zvezi s postopkom na podlagi člena 81 Pogodbe ES in člena 53 Sporazuma EGP (zadeva COMP/38.543 – Mednarodna selitvena dejavnost), s katero je bila tožeči stranki naložena globa v višini 9 200 000,00 eurov, naj se razglasi za nično;

— podredno, navedena globa naj se odpravi;

— še bolj podredno, znesek te globe naj se znatno zniža;

— in, v vsakem primeru naj se Evropski komisiji naloži plačilo vseh stroškov.

Tožbeni razlogi in bistvene trditve

Tožeča stranka s tožbo predlaga razglasitev ničnosti Odločbe Komisije C(2008)926 konč. z dne 11. marca 2008 v zadevi COMP/38.543 – Mednarodna selitvena dejavnost, s katero je Komisija ugotovila, da so nekatera podjetja, med katerimi je tudi tožeča stranka, kršila člen 81(1) ES in člen 53(1) Sporazuma o Evropskem gospodarskem prostoru, s tem ko so določila cene za mednarodne selitvene storitve v Belgiji, si razdelila del tega trga in manipulirala s postopkom v fazi predložitve ponudb na javni razpis.

Tožeča stranka za utemeljitev svojih predlogov navaja, da je Komisija storila očitno napako pri presoji in napačno uporabila pravo pri opredelitvi zadevnega trga in presoji velikosti trga ter tržnih deležev vseh zadevnih družb.

Tožeča stranka se poleg tega sklicuje na tožbene razloge v zvezi s kršitvijo obveznosti obrazložitve, pravice do obrambe, pravice dostopa do spisa, pravice do poštenega sojenja in splošnega načela dobrega upravljanja.

Tožeča stranka glede naložene globe in njenega zneska navaja:

— Komisija naj ne bi dokazala, da so zadevna ravnanja znatno vplivala na trgovino med državami članicami;

— znesek globe ni sorazmeren z dejanskim obsegom ravnanj in njihovim dejanskim vplivom na trg; in

— Komisija je dalj časa vedela za prakso lažnih ponudb in jo dopuščala; ker Komisija ni ukrepala, naj bi tožeča stranka štela, da je ravnanje zakonito.

Nazadnje, tožeča stranka meni, da naj Komisija kot olajševalno okoliščino ne bi upoštevala, da je tožeča stranka prenehala z usklajenim ravnanjem že pred časom in da so lažne ponudbe ustrezale zahtevam na trgu in ne omejevalnemu sporazumu ali usklajenemu ravnanju. Tožeča stranka se prav tako sklicuje na kršitev načela enakega obravnavanja.
SL Uradni list Evropske unije C 158/21

Tožba, vložena 25. aprila 2008 – Shenzhen Taiden Industrial proti UUNT – Bosch Security Systems (model za komunikacijsko opremo)

(Zadeva T-153/08)

(2008/C 158/35)

Jezik, v katerem je bila tožba vložena: angleščina

Stranke

Tožeča stranka: Shenzhen Taiden Industrial Co., Ltd (Shenzhen, Kitajska) (zastopnika: M. Hartmann in M. Helmer, odvetnika)

Tožena stranka: Urad za usklajevanje na notranjem trgu (znamke in modeli)

Druga stranka v postopku pred odborom za pritožbe: Bosch Security Systems BV (Eindhoven, Nizozemska)

Predlogi tožeče stranke

— Odločba tretjega odbora za pritožbe Urada za usklajevanje na notranjem trgu (znamke in modeli) z dne 11. februarja 2008 v zadevi R 1437/2006-3 naj se razveljavi; in

— UUNT naj se naloži plačilo stroškov postopka, vključno s stroški v postopku pred odborom za pritožbe.

Tožbeni razlogi in bistvene trditve

Model Skupnosti, ki je predmet zahteve za razglasitev ničnosti: Model za izdelek „komunikacijska oprema“ – registrirani model Skupnosti št. 214903-0001.

Imetnik modela Skupnosti: Tožeča stranka.

Stranka, ki zahteva razglasitev ničnosti modela Skupnosti: Druga stranka v postopku pred odborom za pritožbe.

Model, ki ga je kot dokaz predložila stranka, ki zahteva razglasitev ničnosti: Prejšnji model, do katerega dostop je javnosti omogočila družba Koninklijke Philips Electronics NV, registriran kot mednarodni model pod št. DM/055655.

Odločba oddelka za ničnost: Zavrnitev zahteve za razglasitev ničnosti.

Odločba odbora za pritožbe: Razveljavitev odločbe oddelka za ničnost in ugotovitev, da je izpodbijani model ničen.

Navajani tožbeni razlogi: Kršitev člena 63(1) Uredbe Sveta št. 6/2002, ker naj bi se tretji odbor za pritožbe oprl na domnevna dejstva, ki jih je podala stranka, ki zahteva razglasitev ničnosti, za katera pa niso bili predložena nobeni dokazi; kršitev členov 4(1) in 6(1) Uredbe Sveta št. 6/2002, ker naj bi tretji odbor za pritožbe napačno ugotovil, da izpodbijani model nima individualne narave, in ker naj ne bi presojal in primerjal zadevnih modelov s stališča seznanjenega uporabnika.
—

Razglasitev ničnosti obvestila EuropeAid/126225/C/SER/CY za oddajo javnega naročila, naslovljenega „Technical Assistance for engineering works for waste management infrastructure and rehabilitation of dumping sites in the northern part of Cyprus“, ki je bilo objavljeno le v angleškem jeziku na spletni strani http://ec.europa.eu/europaid/tender/data/ 8. decembra 2007 ali okoli tega datuma oziroma razglasitev ničnosti členov 5 in 28.2 tega obvestila;